หุ้นไทยคมร่วงต่อ2%
หุ้นไทยคมร่วงต่อ2% โดยมูลค่าการซื้อขายอยู่ที่ระดับ 6.35 บาท
17 มิ.ย. 2553

หุ้นไทยคมร่วงต่อ2% โดยมูลค่าการซื้อขายอยู่ที่ระดับ 6.35 บาท 
หุ้นบริษัทไทยคม(THCOM) ได้รับความสนใจจากนักลงทุนน้อยลงอย่างเห็นได้ชัดเจน โดยขณะนี้มีมูลค่าการซื้อขายไม่ถึง 100 ล้านบาท เทียบกับจำนวน 1,348 ล้านบาท และ 500 ล้านบาทตามลำดับ ในวันที่ 14-15 มิ.ย. และราคาหุ้นก็อ่อนตัวลงต่อเนื่องเป็นวันที่สอง ล่าสุดซื้อขายที่ระดับ 6.35บาท ติดลบ 0.15 บาทหรือ 2.31 %แม้ว่าวันนี้กระทรวงการคลังและไอซีทีจะมีนัดประชุมกันเรื่องการซื้อดาวเทียมไทยคมก็ตาม
มาร์เก็ตติง กล่าวว่า  นักลงทุนเลี่ยงลงทุนหุ้นไทยคม  นอกจากข่าวเรื่องการซื้อดาวเทียมของรัฐบาลยังไม่มีความชัดเจน และไม่คิดว่าจะสำเร็จได้ง่ายๆ  หุ้น THCOM  ยังมีความเสี่ยงสูงที่จะเข้าเกณฑ์การห้ามใช้สินเชื่อซื้อหุ้น(มาร์จิน) และยังห้ามหักกลบค่าซื้อขายหุ้นตัวนี้ภายในวันเดียวกันด้วย(เน็ตเซทเทิลเม้นท์) โดยนักลงทุนจะต้องใช้เงินสดเท่านั้นในการซื้อขาย ทำให้หุ้นตัวนี้มีความน่าสนใจน้อยลงและไม่คุ้มกับความเสี่ยงที่ราคาหุ้นจะปรับตัวลงแรง หากข่าวการซื้อดาวเทียมไม่สำเร็จ 
"หุ้นTHCOM  ปรับตัวขึ้นมาจากระดับต่ำกว่า 5 บาทขึ้นมาถึงตอนนี้กว่า 6 บาทถ้าเทียบเป็นเปอร์เซ้นต์ก็เกือบ 30%  ขณะที่ผลประกอบการยังคงประสบปัญหาขาดทุนอยู่ จึงไม่แนะนำให้นักลงทุนเข้าไปเก็งกำไรหรือเข้าไปเสี่ยง  เพราะราคาหุ้นยังมีโอกาสอ่อนตัวลงได้อีกมาก"มาร์เก็ตติงกล่าว